# INDOKOLÁS

**a 2024. évi költségvetési rendelet III. számú módosításhoz**

**I. A költségvetési rendeletben meghatározottak szerint utólagos tudomásul vételt jelentő tételek**

1. ***Működési és felhalmozási célú támogatások előirányzatainak módosítása***

* A 257/2000. (XII. 26.) Korm. rend. alapján a szociális, gyermekjóléti és gyermekvédelmi ágazati pótlékra jogosult közalkalmazottakat szociális ágazati összevont pótlék illeti meg. Központi bevételként beemelésre került 60.862 eFt összegű támogatás, mellyel egyidejűleg a pótlékra jogosultakat foglalkoztató intézmények (Pálos Károly Szociális Szolgáltató Központ és Gyermekjóléti Szolgálat 52.759 eFt, valamint az Egyesített Bölcsődei Intézmény 8.103 eFt) költségvetési kiadási előirányzatai kerültek megemelésre.
* A veszélyhelyzet ideje alatt a szomszédos országban fennálló humanitárius katasztrófára tekintettel érkező személyek elhelyezésének támogatásáról és az azzal kapcsolatos egyéb intézkedésekről szóló 104/2022. (II.12.) Korm.rend.alapján Önkormányzatunk a rendeletben meghatározott támogatás igénylés feltételeinek megfelelően a helyi védelmi bizottság részére az igény bejelentést megküldi. Az önkormányzat az ideiglenes védelemre jogosult vagy a menedékes szállása és ellátása után naponta elszállásoltanként és ellátottanként 2022. november 1. napját követően 7.000 Ft fajlagos támogatásra jogosult. Ez idáig további 2.840 eFt összegű támogatásban részesültünk. Ez alapján mind a bevételi mind pedig a kiadási előirányzat (szociális ágazat kiadásai) beemelése megtörtént a költségvetési rendeletbe. Ezen összegből az elhelyezést és ellátást biztosító intézmények, szervezetek kerülnek támogatásra. Ebből az összegből a Pálos Károly Szociális Szolgáltató Központ és Gyermekjóléti Szolgálat intézmény részére 482 eFt összeg került támogatásként biztosításra.
* A feladatalapú támogatások 2024. május és október havi elszámolása alapján 113.257 eFt többletbevételünk keletkezett. A növekedés elsődleges indoka, hogy a „Települési önkormányzatok egyes köznevelési feladatainak támogatása” és a „Települési önkormányzatok egyes szociális és gyermekjóléti feladatainak támogatás” jogcímekhez kapcsolódóan, hogy
* óvodás gyermekek számának meghatározásakor a májusi felmérés során már nem csak a 2023. október 1-i létszám ismert, hanem az elszámolási szabályoknak megfelelően már szerepeltethető az azt követő időszak (2023. december 31-ig) létszám adata is
* a szociális étkeztetést igénybe vevők számának növekedését az okozta, hogy a piaci alapon étkeztetést biztosító szolgáltatók árakat emeltek, így inkább az érintettek az intézmény által biztosított étkeztetési szolgáltatást vették igénybe
* az időskorúak nappali ellátása esetében az ellátottak száma növekedett, mivel az ellátást biztosító szakmai egységek hétvégi és ünnepnapokon is nyitva tartanak.
* a bölcsődei ellátottak számának meghatározásakor a 2024. évi igénylés során még nem ismert a tárgyév január 31-i beíratott gyermekek létszáma, ezt csak év közben lehet módosítani, ami esetünkben gyerek létszám növekedést jelentett

A „Települési önkormányzatok gyermekétkeztetési feladatainak támogatása” jogcímen történt támogatás növekedés indoka pedig, hogy az év közbeni elszámolások már folyamatosan az étkeztetést ténylegesen igénybe vevők létszámát mutatják, tehát a tervezetthez képest módosítani szükséges az igénybe vevői létszámadatokat.

* A központi támogatásokhoz kapcsolódóan megtörtént a MÁK felülvizsgálata a 2023. évi feladatalapú támogatások elszámolása, valamint a 2024. évi kiegészítő pénzbeli ellátások elszámolása. A jegyzőkönyvben írt megállapítások alapján önkormányzatunk 0,6 fő tekintetében nem volt jogosult „kiegészítő támogatás a pedagógusok és a pedagógus szakképzettséggel rendelkező segítők minősítéséből adódó többletkiadásokhoz nyújtott támogatásra”, valamint 1,7 fő tekintetében „nemzetiségi pótlékban részesülők részére nyújtott támogatásra”. Így az ezután keletkezett visszafizetési kötelezettségünk összege 3.736 eFt, a kiegészítő ellátás esetében pedig 1 eFt.
* Könyvtári érdekeltségnövelő támogatás címén 5.712 eFt illette meg önkormányzatunkat. Az előirányzat beemelésre került a pályázó Berzsenyi Dániel Könyvtár intézmény kiadási előirányzatai közé.

1. ***egyenleg: 0 eFt***
2. A költségvetési szervek ***saját hatáskörben végrehajtható előirányzat módosítási*** kérelmet nyújtottak be. A bevételi és kiadási előirányzataik ezen módosítással összességében 266.846 eFt-tal növekedtek.

A Szombathelyen működő 18 óvoda összesen 9.822 eFt működési többletbevételt realizált. Ezen bevételek az óvodák tekintetében óvodai szolgáltatás (pl. angol-német nyelvoktatás, zeneovi képzés, néptánc foglalkozás) kapcsolódó befizetésekből származnak. A többletbevételek összegével elsősorban a dologi kiadások előirányzata került megemelésre, figyelembe véve az éves teljesítési kiadások adatait.

Az óvodák tekintetében a személyi juttatások és munkaadókat terhelő járulékok előirányzatáról – 2024. év végén az egyes bérelemeken keletkezett szabad maradványok összegei - történt átcsoportosítás kiemelten a beruházási (8.133 eFt) és felújítási (3.630 eFt) kiadásokra. Ezen felhalmozási kiadások a biztonságos működéshez szükséges tárgyi eszközök beszerzését, felújítását jelentették, úgy mint pl. udvari tároló ház beszerzése, redőnyök felszerelése, vagyonvédelmi kamerarendszer telepítése, informatikai eszközök balesetveszélyes kémény felújítása, udvari csapadékvíz elvezetésének kivitelezése, stb.

A Szombathelyi Köznevelési GAMESZ esetében mindösszesen 32.328 eFt bevétel kiesés mutatkozik. Ennek főbb indokai:

* a 2024. utolsó negyedévét érintő Áfa visszatérítés (26.718 eFt) pénzforgalmilag 2025. január 2-án teljesült
* az ellátási díjak vonatkozásában 4.728 eFt összegű bevétel elmaradás van az étkezési térítési díjakat érintően
* egyéb bevétel kiesés 979 eFt összegben (továbbszámlázott bevételek, stb.)

A fenti bevétel kiesésekhez kapcsolódó kiadási előirányzatok (vásárolt élelmezési kiadások, közüzemi díjak, és a hozzá kapcsolódó áfa kiadások, stb.) kerültek csökkentésre.

Jelen rendelet módosításban csekély összegű többletbevétel (97 eFt) került beemelésre.

Az intézmény költségvetésében a kiemelt kiadási előirányzatok közötti átcsoportosításokat az alábbiak indokolják:

* A 2024. évi eredeti intézményi költségvetésben az SNI gyermekek fejlesztése kapcsán felmerülő kiadások (gyógypedagógusok megbízási díja, kiküldetési költségei, és a fejlesztéshez kapcsolódó egyéb járulékos költségek) a személyi juttatások és járulékai előirányzatán kerültek tervezésre, viszont a számviteli szabályok szerinti elszámolás alapján dologi kiadásként könyvelendők.
* 2024. év közben a Köznevelési GAMESZ által az óvodákban végzett karbantartási feladatok (szennyvízcsatorna javítása, esőelvezetés és csapadékcsatorna javítása, kerítés javítása, stb. ) elvégzésre kerültek. Szintén a könyvvezetési szabályoknak megfelelően megtörtént a kiadási előirányzatok könyvelése, s ezek alapján indokolt a dologi kiadások, beruházási kiadások és felújítások közötti előirányzatok átcsoportosítása.

A Mesebolt Bábszínház 28.408 e Ft intézményi működési bevételi többletet realizált a Lázár Ervin Program megvalósítása kapcsán. A bevételi többlet a hozzá kapcsolódó személyi juttatások (rendezői és előadói díjak) és dologi kiadások (szakmai anyagköltség, bérleti díj, szakmai tevékenységet segítő szolgáltatások, valamint ezek áfája) előirányzatain kerültek felhasználásra. Ennek megfelelően megtörtént az előirányzatok módosítása.

6 db államháztartáson belüli pályázaton (NKA, illetve EMT pályázatokon) 26.525 e Ft-ot nyert az intézmény, melyet a pályázati kiírásoknak megfelelő kiadási előirányzatokon (személyi juttatások és munkaadói járulékok - rendezői díj, előadók tiszteletdíja, dologi kiadások - produkció vásárlása, nyomdaköltség, szállásköltség, anyagköltség, alkotók, közreműködők díja stb.) használt fel, így az előirányzat átcsoportosítás is ezen kiemelt előirányzatokat érintette.

A Savaria Szimfonikus Zenekar szolgáltatási bevétel (jegyértékesítés bevétele a megnövekedett koncertek száma következtében) és áfa visszaigénylés összegéből 28.457 eFt összegű többletbevételt realizált. A többletbevétel felhasználása részben a koncertekhez kapcsolódó megbízási díjak kifizetésével történt meg. Döntő részben pedig szakmai anyag (hangszerekhez beszerzett kellékek) beszerzésekre fordította az intézmény.

A szponzori támogatás többletbevétele 3.674 eFt, melyet a dologi kiadásokra - karmesteri tiszteletdíj, szállás díj, fellépők díjazására – használt fel. Ennek megfelelően megtörtént az előirányzatok beemelése.

Az intézmény értékesített egy használt Steinway zongorát 10.280 e Ft értékben, az értékesítés bevételét mozgatható vetítővászon és projektor kiépítésére használta fel a Bartók Terem komfortosabbá tétele kapcsán.

A Berzsenyi Dániel Könyvtár 11.757 e Ft összegű többletbevételt ért el az alaptevékenységhez kapcsolódó szolgáltatási bevételekből - beiratkozási díj, késedelmi díj, könyvtári igazolvány, reprográfia - és az áfa visszaigénylés összegéből. A bevételi többletből a központi épületben az I. emeleti nyilvános tér világításkorszerűsítését kellett megoldani, mivel a fénycsövek pótlása már nem volt gazdaságos.

Több NKA pályázaton nyert az intézmény – bevételi többlet 12.644 eFt. A bevételi források felhasználása a pályázati kiírásoknak megfelelően a dologi kiadásokon történt meg. Az előirányzatok módosítása is ennek megfelelő.

A 2024. évi költségvetési rendelet I. sz. módosításakor az intézmény költségvetésébe beemelésre került a „Közművelődési kiegészítő központi támogatás - Berzsenyi D. Könyvtár” előirányzat összege. A támogatásból a személyi juttatásokra tervezett összegből ténylegesen számlás kifizetés valósult meg a megbízási díjak helyett, így az előirányzat átcsoportosítás jelen rendelet módosításban a dologi kiadásokra megtörtént.

A Savaria Múzeum 15 db szakmai pályázaton elnyert működési és felhalmozási célú támogatásokból összesen 109.240 eFt összeg többletbevételt realizált, amit a pályázati kiírásokban és támogatási szerződésekben foglaltak szerint kell az intézménynek felhasználnia, ennek megfelelően történik mind a bevételi, mind pedig a kiadási előirányzatok beemelése az intézmény költségvetésébe.

A Pálos Károly Szociális Szolgáltató Központ és Gyermekjóléti Szolgálat intézményi többletbevétele mindösszesen 13.394 eFt, mely térítési díjbevételből, a kistérségi települések társulási megállapodás alapján megtérült fizetési kötelezettségeiből, stb. származik.

A többletbevételből szükségessé vált beruházási és felújítási kiadások kerültek beemelésre. A Családok Átmeneti Otthonában – 6 lakás teljes körű felújítása valamint a hozzá kapcsolódó tárgyi eszköz beszerzések, továbbá a szakmai egységekben elhasználódott eszközök (bútorzat, mosógép, hűtőszekrény, stb.) pótlása történt meg.

2025. évben további egy lakás teljes körű felújítása tervezett és 8 db lakás elavult és veszélyes elektromos hálózatának felújítása. Így a működési többletbevételből a beruházási és felújítási kiadások előirányzata került megemelésre.

A kiemelt kiadási előirányzatok között átcsoportosítás főbb indoka:

* 2024. év végén szabad maradvány terhére – engedély alapján – jutalom kifizetésére kerülhetett sor, de a személyi juttatások és járulékok előirányzatai között indokolt volt a fedezet átcsoportosítása (5.000 eFt).
* A munkaadókat terhelő járulékok előirányzatának maradványából pedig a 2025. évre tervezett a Családok Átmeneti Otthonában tervezett lakás felújításra csoportosított át előirányzatot (5.000 eFt).
* A dologi kiadások előirányzatából 6.000 eFt került átcsoportosításra a felújítási kiadások előirányzatára, a Domonkos u. épület elavult fűtési rendszerének korszerűsítés miatt.

Az Egészségügyi és Kulturális GESZ intézményi működési és felhalmozási bevétele több tételen jelentkező kisebb összegű bevételekből (anyatej árának év közbeni emelkedése, térítés köteles orvosi vizsgálatok bevételi többlete, stb.) származik, mindösszesen 2.392 eFt összegben. Ezzel egyidejűleg a dologi kiadások előirányzata került megemelésre.

Az intézmény átvett pénzeszközeinek előirányzata mindösszesen 21.125 eFt összeggel növekedett.

Ezen bevétel összetétele úgymond két irányú. Egyrész származik tényleges többlet bevételekből, úgy mint az Egészségfejlesztési Iroda szakmai feladatainak támogatására a Belügyminisztériumtól kapott 25.200 eFt összegű támogatásból – az érintett kiadási előirányzatok a támogatói okiratban foglaltak szerint kerültek beemelésre.

Továbbá az egyes NEAK által finanszírozott egészségügyi alapellátási feladatokon jelentkező többletbevételből, amely 5.622 eFt. A NEAK támogatás a szakmai jogszabályok előírásai alapján személyi juttatások és járulékai előirányzatára került módosításra.

Valamint bevétel elmaradásból, ami pedig azon tényen alapul, hogy a 2024. év közben az egészségügyi szolgálati jogviszony keretében foglalkoztatott dolgozók bértámogatási rendszerének finanszírozási szabályai – jogszabály alapján – szigorodtak, így az eredeti előirányzatként tervezett bevétel nem teljesült 100%-ban. A bevétel kiesés összege: 9.697 eFt, ezzel szemben a személyi juttatások és járulékainak előirányzata került csökkentésre.

Az Egyesített Bölcsődei Intézmény 9.096 eFt összegű intézményi működési bevétel előirányzatának módosítása a vidéki gyermekek után kiszámlázott alapellátás többletbevételéből, ellátottak által fizetett térítési díjakból (pl. az új Városligeti Bölcsődében az ellátást igénybe vevők száma 2024. év végére vált teljesen ismertté) adódik. A bevételi többlet dologi kiadásokra (üzemeltetési anyagok vásárlása, járművek karbantartása-javítása, közüzemi díjak) került beemelésre

Az intézmény működési célú támogatások államháztartáson belüli bevételi többletként 6.300 eFt-ot relaizált, mely 45 fő tanulószerződéssel rendelkező tanuló béréhez kapott szakképzési hozzájárulást jelent. Kiadási előirányzatok közül a dologi kiadások kerültek megemelésre a tanulók munkaruházati költségtérítésének, orvosi vizsgálatuk költségeinek fedezetére és a feladatuk ellátásához szükséges szakmai anyagok beszerzése érdekében.

Önkormányzati engedéllyel a 2024. évi várható maradvány terhére (személyi juttatásokon keletkezett) az intézmény ételszállító gépjárművet szerzett be, melyhez 9.550 eFt összegben csoportosított át előirányzatot.

A személyi juttatások előirányzatának további maradvány összegéből 4.461 eFt-ot pedig a 2024. december 16-án megnyitott Szedreskert Bölcsőde induló működési kiadásaihoz (dologi kiadásokra) csoportosított át.

A Vásárcsarnok működési bevételi előirányzatának 3.109 eFt összegű elmaradása a tervezett bérleti szerződések számának változásából keletkezett. Ezzel egyidejűleg a dologi kiadások előirányzata is csökkentésre került.

Kiemelt előirányzatok közötti átcsoportosítás indoka:

* személyi juttatások és járulékok előirányzatáról összesen 18.256 eFt került átcsoportosításra egyrészt a dologi kiadások előirányzatára (13.456 eFt), mivel eredeti előirányzatként tervezett takarítói álláshelyek év közben nem kerültek betöltésre, viszont a feladatot szerződéses jogviszonnyal el kellett látni, másrészt a beruházási kiadások (piacfelügyelő pultok átalakítása, hő és fényvédő fólia felhelyezés, szalagfüggöny beszerzések, rendezvényekhez mobil konyha beszerzés) előirányzatára (4.800 eFt) összegben.

A Polgármesteri Hivatal intézményi működési bevételi többlete (6.744 eFt), működési célú átvett pénzeszköz többlete (810 eFt), a felhalmozási bevételek többlete pedig (1.613 eFt).

Ezek a bevételek az alábbi tételekből származtak:

* rendezvényszervezés többletbevétele
* bérleti díj bevétel többlete
* Ebrendészeti Telep többlet bevételéből
* mezőőri szolgálat működéséhez kapott támogatás összegéből
* tárgyi eszközök (kerékpár, laptop, mobil telefonok értékesítése).

Ezen bevételi többletek a felhasználásnak megfelelő kiemelt kiadási előirányzatokra (személyi juttatások és járulékai, dologi kiadások, beruházásokra) kerültek beemelésre.

Kiemelt előirányzatok között a felújítási kiadásokról átcsoportosítás történt a beruházási kiadásokra, mely elsődlegesen a Közterület- felügyelet Szombathely, Kossuth. L. u. 11. sz. alatti épületben történő elhelyezéséhez kapcsolódik.

***b) egyenleg: 0 eFt***

1. ***A*** ***működési célú államháztartáson belülről kapott támogatások, és a működési célú átvett pénzeszközök bevételei*** jellegéből adódóan meghatározott célú kiadások teljesítésének fedezetéül szolgálnak.

* Az Energiaügyi Minisztérium által nyújtott 1.000 eFt összegű támogatás „irányító szervként kapott támogatás” címén átadásra került a „Zöld Óvoda” programot megvalósító Mocorgó Óvoda költségvetésébe.
* A „Támogatások elszámolása államháztartáson kívülről” előirányzat többlete önkormányzatunk bizottsági döntései alapján, ágazati kiadásokhoz kapcsolódó előirányzatokból finanszírozott tételek, támogatási szerződések alapján történő elszámolásából (visszafizetéséből) adódtak. A visszafizetésre kerülő támogatások többletbevételéből megemelésre kerültek azok a kiadási előirányzatok melyek fedezetet biztosítottak a támogatások nyújtására. Így a „Kulturális és Civil Alap” előirányzat 200 eFt-al került megemelésre.
* A 2024. év végi teljesítési adatok alapján a „JustClimate projekt” bevétel többletének összegével, mely 674 eFt, megemelésre került a projekt kiadási előirányzata. Továbbá a projekt kiadási előirányzatának maradványa, mely 397 eFt átcsoportosításra került a Polgármesteri Hivatal költségvetésébe, a projektben közreműködők személyi juttatásainak és járulékainak kifizetése érdekében.

***c)egyenleg: 0 eFt***

***d) A*** ***működéshez kapcsolódó*** – jelen módosításban beemelésre kerülő - ***bevételek*** egyenlege mindösszesen -389.997 eFt. Továbbá itt került elszámolásra a finanszírozási célú bevételek és kiadások előirányzatainak rendezése is, mindösszesen 2.781.000 eFt összegben. A többletbevételek az alábbiak:

* A „Köztemetés költségeinek megtérítése” (1.459 eFt), „Köztemetés költségeinek megtérítése más önkormányzatoktól” (4.580 eFt), származó többletbevételek a „Segély önkormányzati támogatásból” tételre kerültek beemelésre 6.039 eFt összegben.
* A Közösségi Bérlakás Rendszer működéséhez kapcsolódó lakbér bevétel összege, mely 12.743 eFt beemelésre került a Közösségi Bérlakás Rendszer kiadási előirányzatára.
* A 2024. évi teljesítési adatok alapján a „Vásárok bevétele”, és a „Vásárokhoz kapcsolódó közterület foglalási díjbevétel” költségvetési tételek bevételi többlete mindösszesen 18.311 eFt. Ezen összeggel megemelésre került a „Vásárok, rendezvények, karácsonyi díszkivilágítás” költségvetési tétel kiadási előirányzat.
* A 2024. évi teljesítési adatok alapján rendezésre (csökkentésre) kerültek a „Viziközmű és szennyvízközmű használati díjbevételhez” kapcsolódó bevételi és kiadási előirányzatok is mindösszesen 427.090 eFt összegben.
* A finanszírozási műveletek bevételi és kiadási előirányzata között a 2025. évi költségvetési támogatási előleg 281.004 eFt összegének elszámolása történt meg.
* Az önkormányzat főszámláján a 2024. IV. negyedév időszakában rendelkezésre álló szabad pénzeszköz állományból 2.500.000 eFt összeget 1 hónapra az OTP Bank Nyrt-vel érvényben lévő bankszámla szerződésben foglaltak alapján lekötötte. Ezen pénzügyi művelet előirányzatainak rendezése indokolt.

***d)egyenleg: 0 eFt***

1. ***Szombathely Megyei Jogú Város Önkormányzata 2024. évi költségvetésről szóló 8/2024. (III.5.) számúrendelet alapján történt polgármesteri rendelkezések:***

***I.A rendelet 10. § (4) bekezdése szerinti rendelkezések***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| Szociális ágazat kiadásai - Segély önkormányzati támogatásból | -148 |
| HÁROFIT Közhasznú Egyesület -Rászoruló családoknak nyújtott tanévkezdési támogatás | +148 |
| JustClimate projekt | -500 |
| JustNature projekt | +500 |
| Szociális ágazat kiadásai - Segély önkormányzati támogatásból | -10.000 |
| Sport ágazat kiadásai – Viktória FC támogatása | +10.000 |
| Egyéb, más ágazathoz nem sorolható intézmények és feladatok kiadásai -CERV-2023-CITIZENS-TOWN-TT projekt - Testre szabott energia | +250 |
| Önkormányzati felhalmozási kiadások - Projektek - önerő, hozzájárulás, előkészítés, egyéb beruházási feladatok | -250 |
| Sport ágazat kiadásai - Egyéb sportcélú kiadások és támogatások | +1.114 |
| Sport ágazat kiadásai - Szombathelyi Neumann J.Ált.Isk. területén 3 db műfüves labdarúgó pálya éves karbantartás | -1.114 |
| Út-híd fenntartási kiadások - Hézagkiöntés | -1.000 |
| Út-híd fenntartási kiadások – Kátyúkár-önerő biztosítása | +1.000 |
| Kulturális ágazat, média kiadásai - AGORA Savaria Kulturális és Médiaközpont Nkft. támogatása | +150 |
| Egyéb más ágazathoz nem sorolható intézmények, és feladatok kiadásai – Önkormányzati konferenciák, rendezvények, fogadások | -150 |
| Út-híd fenntartási kiadások - Hézagkiöntés | -2.783 |
| Út-híd fenntartási kiadások – Éves hídvizsgálat | +2.783 |
| Kommunális, városüzemeltetési és környezetvédelmi kiadások - Települési hulladékkezelés és köztisztasági tevékenység, és hó- eltakarítás | -3.340 |
| Kommunális, városüzemeltetési és környezetvédelmi kiadások- Illegális hulladéklerakás | -2.100 |
| Kommunális, városüzemeltetési és környezetvédelmi kiadások – Egyéb feladatok | +5.440 |
| Szociális ágazat kiadásai – Alpokalja Nagycsaládos Egyesület Szombathely támogatása | +600 |
| Szociális ágazat kiadásai – Segély önkormányzati támogatásból | -600 |
| Egyéb, más ágazathoz nem sorolható intézmények és feladatok támogatása - Vagyongazdálkodási kiadások - szakértők igénybevétele, ügyvédi munkadíj, egyéb kiadások | +2.500 |
| Tartalék – közétkeztetési rezsikulcs emelésből adódó többletkiadások fedezetére | -2.500 |
| Önkormányzati felhalmozási kiadások –Pénzeszközátadás - Tömjénhegy u. felújítás | +21.345 |
| Sport ágazat kiadásai – Szombathelyi Kézilabda Klub és Akadémia támogatása | -21.345 |
| Önkormányzati felhalmozási kiadások - Hajdú utca burkolat javítás | -10.000 |
| Sport ágazat kiadásai - Viktória FC támogatása | +10.00 |
| Oktatási ágazat kiadásai – Köznevelési GAMESZ – Gazdag E. Óvoda villamos-energia hálózat felújítása | +28.106 |
| Oktatási ágazat kiadásai – Óvoda intézményi karbantartás | -28.106 |
| Sport ágazat kiadásai - HVSE támogatása | -8.000 |
| Sport ágazat kiadásai - Haladás 1919 Labdarúgó Kft. támogatása | +8.000 |

***II.A rendelet 10. § (2) bekezdése szerinti rendelkezések***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| B1. Működési célú támogatások államháztartáson belülről - Költségvetési működési bevételek – Egyéb működési célú támogatások bevételei államháztartáson belülről - Támogatások elszámolása ÁH-on belülről | +1.676 |
| K5. Egyéb működési célú kiadások - Kulturális ágazat, média kiadásai - Egyéb kulturális kiadások - Könyvkiadás | +1.676 |

***e)egyenleg: 0 eFt***

***f) Ágazati kiadásokból történt átcsoportosítások:***

* A ***127/2024.(IX.24.) VISB sz.hat***. alapján a 2023.évi szárazelemgyűjtés díjazásaként 3 óvoda költségvetésébe a „Környezetvédelmi kiadások” előirányzatából a támogatási összegek átcsoportosításra kerültek, mindösszesen 180 eFt összegben.
* A ***45/2024.(IX.23.) BKKB sz. hat***. alapján a „Bűnmegelőzési és katasztrófavédelmi kiadások, egyéb kiadások, támogatások” előirányzatából 300 eFt összeg átcsoportosításra került a Polgármesteri Hivatal költségvetésébe, a Közterület-felügyelet részére egyéni ruházati ellátmány beszerzése céljából.
* A ***236/2024. (X.21.) SzLB sz. és a 236/2024. (X.21.) SzLB sz***. határozat alapján szociális és köznevelési intézmények részére év végi karácsonyi ajándékozásra a „Segély önkormányzati támogatásból” tételsor terhére 2.000 eFt és 4.400 eFt összegű támogatás nyújtására került sor, így az előirányzat részben átcsoportosításra került az érintett intézmények költségvetésébe, részben a Szociális Szolgáltatók Közhasznú Egyesülete részére, részben pedig a „Szociális és köznevelési intézmények év végi karácsonyi ajándékozás és rászoruló kiskorú gyermeket nevelő családok év végi karácsonyi ajándékozása” tételsorra.
* A ***142/2024. (XII.17.) KOCB sz.hat*** szerint a „Köznevelési feladatellátásra átadott vagyon ellenőrzése” tételsorról 800 eFt átcsoportosításra került a Köznevelési GAMESZ költségvetésébe.

***f) egyenleg: 0 eFt***

***g) Egyéb átcsoportosítások, továbbá a polgármesteri keretből történt átcsoportosítások:***

Az átcsoportosítás keretében egyenleget nem érintő változások kerültek végrehajtásra, melyet szakmai indokok támasztanak alá, továbbá technikai jellegűek.

* A 2024. október havi elszámolás alapján a „Szünidei gyermekétkeztetés” és a „Segély önkormányzati támogatásból” tételsorról mindösszesen 403 eFt összegű előirányzat átcsoportosításra került a feladatot ellátó Pálos Károly Szociális Szolgáltató Központ és Gyermekjóléti Szolgálat intézmény költségvetésébe.
* A 2024. évi teljesítési adatok figyelembevételével indokolt az informatikai fejlesztési tételsorok („Költségvetési intézmények informatikai fejlesztése”, Analóg térfigyelő kamerák cseréje”) között 168 eFt összegű előirányzat átcsoportosítása.
* Az „INTERREG Europe OD4GROWTH pályázat” kiadási előirányzatának tételsoráról 19.053 eFt összeg került átcsoportosításra a Polgármesteri Hivatal költségvetésébe, mivel a projekt támogatási szerződés és partnerségi megállapodás értelmében, a projekt költségvetésében személyi jellegű költségek a kedvezményezett közvetlen alkalmazásában álló, projektben résztvevő személyek részére célfeladatként kerül kifizetésre az elvégzett feladat.
* A „Polgármesteri keret” előirányzatából 300 eFt átcsoportosításra került a Mesebolt Bábszínház költségvetésébe. Az átadott támogatási összeg a 30 éves Mesebolt Bábszínház jubileumi rendezvényeinek megszervezéséhez biztosít fedezetet.
* Az „Aktív időskor Szombathelyen program” előirányzatából 464 eFt összeg - mely a program szervezésében résztvevők napidíjának fedezetét biztosítja – került átcsoportosításra a Polgármesteri Hivatal költségvetésébe.
* A „Polgármesteri keret” előirányzatából 3.000 eFt átcsoportosításra került a Szombathely Városi Vásárcsarnok költségvetésébe. Az átadott támogatási összeg az intézmény 50 éves jubileumi rendezvényeinek megszervezéséhez biztosít fedezetet.
* A 2024. évi teljesítési adatok figyelembevétele mellett előirányzat átcsoportosítás indokolt 457 eFt összegben az „Egyéb kulturális rendezvények” és az „Identitás program” költségvetési előirányzatai között, 23 eFt összegben az „Egészségügyi ágazat kiadásai – Egyéb rendezvények” és a „Szombathely, a segítés városa program”, valamint 13 eFt összegben az „Egyéb lakásgazdálkodási és szociális kiadások” és a „Segély önkormányzati támogatásból”.
* Az „Interreg CE Program - Green LaMiS projekt” kiadási előirányzatának tételsoráról 5.246 eFt összeg került átcsoportosításra a Polgármesteri Hivatal költségvetésébe, mivel a projekt támogatási szerződés és partnerségi megállapodás értelmében, a projekt költségvetésében személyi jellegű költségek a kedvezményezett közvetlen alkalmazásában álló, projektben résztvevő személyek részére célfeladatként kerül kifizetésre az elvégzett feladat.

Szintén ezen projekthez kapcsolódóan indokolt a projekt bevételi előirányzatának is a megbontása – ERFA és hazai támogatási részre. Ezért a már egyösszegben beemelt bevételi előirányzatból 8.545 eFt átcsoportosítása történt meg a könyvvezetési szabályoknak megfelelően.

* Az Óvodák és a Köznevelési GAMESZ költségvetésében tervezett előirányzatok között történt átcsoportosítások kerültek rendezésre. Mindösszesen 27.717 eFt összegben. Az átcsoportosított tételek az alábbiak:
* pedagógus továbbképzések előirányzata,
* sajátos nevelési igényű gyermekek ellátására kapott támogatások előirányzata,
* Púétv. szerinti 2024. évi pedagógus béremelés előirányzata,
* a Púétv. alapján nyújtott iskolakezdési támogatás előirányzata.

• A számviteli szabályok szerint a beruházásokhoz kapcsolódó fordított áfa tételek összegei – több költségvetési tételsor vonatkozásában - átcsoportosításra kerültek a beruházások önálló költségvetési tételsoráról a beruházásokhoz kapcsolódó fordított áfa tételsorra 1.106 eFt összegben.

***g) egyenleg: 0 eFt***

1. ***Az utólagos tudomásul vételt jelentő tételek a) – g) egyenlege: +109.520 eFt***

**II.Közgyűlési határozatok alapján biztosított tételek**

• A ***23/2024. (I.25.) Kgy.sz. határozatban*** foglalt szerint döntés szerint a JustClimate projekt megvalósítása érdekében határozott időre a Polgármesteri Hivatal határozott időre 1 fő létszámbővítést hajthatott végre. A projektben elszámolható személyi juttatások és járulékának összegei további 750 eFt összegben átcsoportosításra kerültek a projekt kiadási előirányzatából a Polgármesteri Hivatal költségvetésébe.

***(egyenleg: 0 eFt)***

***• A 238/2024. (X.10.) Kgy.sz. és a 325/2024.(XI.28.) Kgy.sz. határozatban,*** foglaltak szerint a Közterület-felügyelet (Városrendészet) elhelyezése érdekében bérelt Szombathely, Kossuth L. u. 11. sz. alatti ingatlan bérleti díjának fedezete a Polgármesteri Hivatal költségvetésében folyamatosan biztosításra kerül. Ennek 2024. évre vonatkozó összege (1 havi díj) bruttó 1.771 eFt került beemelésre jelen rendelet módosításban a Polgármesteri Hivatal költségvetésébe.

***(egyenleg: -1.771 eFt)***

***II.A közgyűlési határozatok alapján biztosított tételek összevont egyenlege: -1.771 eFt***

**III. A 2024. évi teljesítési adatok alapján a költségvetésben egyenleget befolyásoló bevételi többletek, elmaradások bemutatása.**

1. **MŰKÖDÉSI CÉLÚ TÁMOGATÁSOK ÁLLAMHÁZTARTÁSON BELÜLRŐL ÉS KÖZHATALMI BEVÉTELEK**

|  |  |
| --- | --- |
| **Költségvetési előirányzat megnevezése** | **Összeg (ezer forintban)**  **(+) előjel hiányt csökkentő tétel**  **(-) előjel hiányt növelő tétel** |
| Kormányzati támogatás - 2024.évi energiaköltségekre – bevétel zárolása | -500.000 |
| Termőföld bérbeadásából származó bevétel többlete | +966 |
| Építményadó bevétel rendezése | +138.312 |
| Helyi iparűzési adó bevétel többlete | +608.432 |
| Idegenforgalmi adóbevétel többlete | +3.219 |
| Egyéb adó és bírságok, pótlékok bevétel többlete | +25.837 |
| Környezetvédelmi bírság bevétel többlete | +20 |
| Egyéb közhatalmi bevételek többlete | +47 |
| **Összevont egyenleg** | **+276.833** |

**B.) Vagyongazdálkodási bevételek**

|  |  |
| --- | --- |
| **Költségvetési előirányzat megnevezése** | **Összeg (ezer forintban)**  **(+) előjel hiányt csökkentő tétel**  **(-) előjel hiányt növelő tétel** |
| Vagyongazdálkodási bevétel többlete | +89.840 |
| Nyugdíjas Bérlők Háza befizetés többlete | +14.900 |
| **Összevont egyenleg** | **+104.740** |

**C.) Működési bevételek előirányzatainak rendezése**

|  |  |
| --- | --- |
| **Költségvetési előirányzat megnevezése** | **Összeg (ezer forintban)**  **(+) előjel hiányt csökkentő tétel**  **(-) előjel hiányt növelő tétel** |
| Tavak haszonbérbe adása | +905 |
| Egyéb különféle célú működési bevételek | +232 |
| ELAMEN Rt., és egyéb bérleti díjak | +8 |
| Továbbszámlázott költségek megtérítése | +374 |
| Szombathelyi Neumann J.Ált.Isk. területén 3 db műfüves labdarúgó pálya éves karbantartási, továbbszámlázott költségének megtérítése | +238 |
| Biztosító térítése, egyéb kártérítés, kötbér | +253 |
| SZOVA Zrt. parkolás-gazdálkodásból származó bevétel | +2.101 |
| Egyéb működési célú bevétel | +3.971 |
| Földhaszonbérlet | -89 |
| Bérleti díj | +2.297 |
| Közterület foglalás | +10.177 |
| Szent Márton kártya értékesítése | +52 |
| Út-igénybevételi díj | -561 |
| iSi Automotive Hungary Kft. támogatása a 3H jelű autóbusz járat működtetéséhez | +4.168 |
| EIT Urban Mobility TICER pályázat | +292 |
| Kamatbevételek - Önkormányzat | -63.074 |
| Támogatások elszámolása – államháztartáson kívülről | +307 |
| **Összevont egyenleg** | **-38.349** |

**D.) Felalmozási célú támogatások államháztartáson kívülről előirányzatainak rendezése**

|  |  |
| --- | --- |
| **Költségvetési előirányzat megnevezése** | **Összeg (ezer forintban)**  **(+) előjel hiányt csökkentő tétel**  **(-) előjel hiányt növelő tétel** |
| Munkáltatói kölcsön visszatérülése | +1.449 |
| Lakáskölcsöntörlesztés | +2.037 |
| **Összevont egyenleg** | **+3.486** |

**A III./A – D. pontok összegzése:**

|  |  |
| --- | --- |
| **Megnevezés** | **Összeg (ezer forintban)** |
| A.) Működési célú támogatások államháztartáson belülről és Közhatalmi ***bevételek*** | **+276.833** |
| B.) Vagyongazdálkodási ***bevételek*** | **+104.740** |
| C.) Működési ***bevételek*** előirányzatainak rendezése | **-38.349** |
| D.) Felalmozási célú támogatások államháztartáson kívülről előirányzatainak rendezése | **+3.486** |
| **Összevont egyenleg** | **+346.710** |

**III. Költségvetési egyenleget befolyásoló bevételi tételek egyenlege: +346.710 eFt**

**IV. Költségvetési egyenleget befolyásoló kiadási tételek egyenlege**

|  |  |
| --- | --- |
| **Költségvetési előirányzat megnevezése** | **Összeg (ezer forintban)**  **(+) előjel hiányt csökkentő tétel**  **(-) előjel hiányt növelő tétel** |
| Szombathelyi Kézilabda Klub és Akadémia támogatása - maradvány előirányzatának zárolása | +18.655 |
| ELAMEN Zrt. részére támogatás biztosítása – maradvány előirányzat zárolása | +86.876 |
| Közvilágítás pénzügyi lízing – kamat – maradvány előirányzat zárolása | +44.609 |
| Bankköltség | -26.141 |
| Vagyongazdálkodási kiadások - szakértők igénybevétele, ügyvédi munkadíj, egyéb kiadások | -1.581 |
| Vagyongazdálkodási kiadások (ingatlan kisajátítás, vásárlás) | -107.552 |
| Képviselő testület tagjai és a bizottsági tagok jogszabály szerinti juttatásai | -22.198 |
| **Összevont egyenleg** | **-7.332** |

**IV.Költségvetési egyenleget befolyásoló kiadási tételek egyenlege: -7.332 eFt**

**V.A pénzügyi egyensúly**

|  |  |
| --- | --- |
| **Megnevezés** | **Összeg (ezer forintban)** |
| **I. Utólagos tudomásulvételt jelentő tételek egyenlege** | **+109.520** |
| **II.Közgyűlési döntés alapján biztosított tételek egyenlege** | **-1.771** |
| **III. Költségvetési egyenleget befolyásoló bevételi tételek egyenlege** | **+346.710** |
| **IV.Költségvetési egyenleget befolyásoló kiadási tételek** | **-7.332** |
| **Összevont egyenleg** | **+447.127** |

Az Önkormányzat a 2024. évi fegyelmezett gazdálkodással, helyi adóban elért többletbevételekkel, további vagyonértékesítésekkel 447.127 eFt összegű pozitív egyenleget ért el, mellyel tudja javítani a 2025. évi költségvetés finanszírozását.

**VI.Létszám előirányzat**

* Végrehajtásra került a ***238/2024. (X.10.) Kgy. számú határozat*** alapján a Polgármesteri Hivatal 2024. október 11 napjától történt létszám előirányzat módosítása 2 fő státusz növekedéssel.
* Végrehajtásra került a ***277/2024. (X.22.) Kgy. számú határozat*** alapján a Szedreskert Bölcsődével kapcsolatban az Egyesített Bölcsődei Intézmény létszám előirányzatának 2024. december 1. napjától történő 12 fővel (9 fő szakmai létszám és 3 fő intézményüzemeltetési létszám) megemelése.